Játékos tanulás és kreativitás: április 2012
Használtunk már korábban kis kártyákat az ismeretlen szavak gyakorlására, volt szó - jelentés egyeztetés. De törtem a fejem, mit tehetnék még, hogy rögzüljenek ezek a szavak. Tegnap aztán takarítás közben kipattant a szikra!
A kártyákat majd valahogy átnevezem, - akinek van ötlete, szívesen veszem.
A sárga "word worm" kártyákon a következő típusú feladatok lesznek:
A kék "creative cat" az eredeti játékban rajzoltat, és a többieknek kell kitalálni, mit rajzolt.
A sárga "Star performer" a mesékre épülne.
A piros "data head" kártyák elsősorban a környezetismeret tananyagra vonatkozik majd, de magába foglalja a környezetvédelmet, egészséges életmódot is. Ide még annyira konkrét ötletem nincs, de itt lesznek majd a találós kérdések.
Bejegyezte: sucika dátum: 19:21 1 megjegyzés:
Címkék: játékos tanulás, szókincsfejlesztés, társasjáték
Szűkebb családunkban (anyósom és édesanyám is ide tartozik) köszöntjük egymást születés -és névnap alkalmából. Tavaly szeptemberben történt, hogy a kisebbik lányom és az anyósom együtt utaztak a buszon. Valahogy szóba kerültek a név- és születésnapok. Anyósom megjegyezte, hogy az a szerencse, hogy szeptemberben nincs senkinek semmi. Mire a lányom: Persze nagyi, csak nekem van a névnapom, Vikinek pedig a születésnapja. :))
Tudom, hogy még messze van a következő tanév, de most találtam erre a szülinapi naptárra. Az idén az osztályomban megünnepeljük mindenkinek a születésnapját, ehhez egy kis tablót is készítettem. Már gondolkoztam azon, hogy a következő tanévben mi legyen. Nem kell tovább gondolkodni, csak szerezni sörös kupakokat.
Természetesen a nagyik is kapnak az idén valami hasonlót. (Majd születés- vagy névnapra.)
Bejegyezte: sucika dátum: 7:33 2 megjegyzés:
Címkék: kreatív ötlet, sörös kupakból naptár, szülinapi naptár
Korábban már írtam arról, hogy szeretek mindenféle kreatív tevékenységet kipróbálni, és eddig sikerült is minden, amibe belevágtam. (A horgolás nem ragadott magával, bár lehet, hogy 11 évesen nem is ragad mást sem. Gimis koromban rengeteg pulóvert kötöttem, tudok hímezni, makramézni, kipróbáltam a patchwork-ot is.)
Jó néhány évvel ezelőtt egy ( a munkahelyem településéről származó) hölgy szervezett egy egyhetes nyári tábort az iskolánkban, ahol a csipkeverésre tanította a kicsiket és nagyokat. A további években is megrendezésre kerültek ezek a táborok. Én 5 alkalommal vettem részt ezeken a foglalkozásokon a lányaimmal, és sajátítottam el a csipkeverés technikáját.
Elárulom, nagyon időigényes, és a hozzávaló eszközök beszerzése sem két forint. De van alternatív megoldás is, amivel spórolhatunk pár forintot.
Minta alapján készülnek a csodák, de szerintem nincs két egyforma alkotás ( ugyanannak az embernek a kezei közül sem).
Tudom, hogy a hagyományokat illene ápolni, de nekem jobban tetszenek a különböző kis figurák, amik kevés időráfordítással készülnek el. ( Több óra ez is, de aki mindennap veri a csipkét, annak gyorsabban megy.)
Én elsősorban ajándék céljából szoktam készíteni ezeket a kézimunkákat. Ugye, szépek?
Bejegyezte: sucika dátum: 13:55 3 megjegyzés:
Címkék: vert csipke munkák
Bejegyezte: sucika dátum: 20:16 2 megjegyzés:
Tegnap ismét egy tartalmas napot éltünk meg. Az első órában egy teremtájfutáson vettünk részt. Nagyon érdekes volt, bár szerintem a gyerekek nem nagyon értették meg a feladat lényegét. De ez volt az első ilyen, és még kicsik.
Térkép alapján kellett megtalálni a számokkal és elektronikus rendszerrel ellátott "vödröket". Nagyon jól fejleszti a térbeli tájékozódást, irányokat. A gyerekek nem látták ezt át, és szinte minden alkalomnál az összes vödröt körbefutották, hogy megtalálják a megfelelő számút. Ennek ellenére nagyon élvezték, és végül 6 csapat teljesítette hibátlanul a pályát.
A nap további részében tanultunk, készültünk az anyák napi ajándékkal, beszéltünk a Föld napjáról.
Délutánra vártuk vissza az érdeklődő gyerekeket egy vetítésre (1-2. osztály) és egy vetélkedőre (3-4. osztály). A vetélkedőre 4 fős csapatok jelentkezését vártuk. A csapatoknak előzetesen egy plakátot kellett készíteni a versenyre. A délután folyamán játékos feladatokat oldottak meg a Földdel, növény -és állatvilágával kapcsolatban.
Bár kis létszámú iskola vagyunk, mégis 6 csapat volt ( 35 tanulóból 24 versenyzett), ami azt mutatja, hogy a gyerekek szeretik a vetélkedést, versengést.
Egy újabb tartalmasan napon voltunk túl.
Bejegyezte: sucika dátum: 6:33 Nincsenek megjegyzések:
Címkék: Föld napja vetélkedő, teremtájfutás
Bejegyezte: sucika dátum: 15:59 3 megjegyzés:
Mint már arról korábban írtam, elkezdtem nézelődni lapozó ügyben. Számos érdekes technikát ismertem meg ezalatt, és most nektek is szeretném megmutatni. Úgy gondolom, a lapozókhoz is hasznosítható, de külön is jó ötlet, és az én osztályom annyira szereti a kreatív dolgokat, hogy ezzel sok mindent el tudok érni náluk (legyen házi, jó magatartás).
Ezért is fontos számomra, hogy fenntartsam a lelkesedésüket, és mindig legyen valami, ami egyszerű, de érdekes. (Egyébként annyira szeretem, amikor rajz órán, ha "csak" egy egyszerű festési feladat van, akkor is síri csendben dolgoznak, elmélyülnek az alkotásban. A nem létező legyek zümmögését is lehet ilyenkor hallani.)
Az anyák napi ajándék készítése mellett a jövő héten ezt a kis 16 oldalas könyvecskét fogjuk elkészíteni, egyszerű hajtogatással, nyírással. Talán belevágok velük egy állatos lapozóba. Itt megnézhetitek, hogyan kell csinálni.
Ezen az oldalon egy másik módon készítik el a 16 oldalas könyvet. Talán ez egyszerűbb.
Ha kevesebb oldalas könyvre van szükség, ahhoz itt találtok egy elkészítési eljárást.
Bejegyezte: sucika dátum: 16:54 Nincsenek megjegyzések:
Címkék: kreatív ötlet, minikönyv
Anyák napi ajándék szív- smirglipapírral, zsírkrétával
Ígérem, hogy ez lesz az utolsó anyák napi bejegyzésem ötletként, de arra gondoltam, hátha a korábbi bejegyzésben nem tűnik fel a fényképalbum fedlapjának különleges technikája. A húgom látta valahol, aztán pár éve el is készítette ő is, és én is, az akkori osztályainkkal. Nekem a fényképalbum borítójára került, ő képeslapot készített belőle a gyerekekkel. (Vagy valami hasonlót.)
Nem akarok sok magyarázatot fűzni hozzá, a képek alapján nem hiszem, hogy gond lehet az elkészítéssel.
Smirgli papírra kell felrajzolni a mintát (jelen esetben a szívet), és zsírkrétával beszínezni az egészet. Aztán kell egy rajzlap, amire majd a minta kerül, és kezdődhet a vasalás.
Bejegyezte: sucika dátum: 16:14 Nincsenek megjegyzések:
Címkék: anyák napi ajándék, kreatív ötlet, különleges technikák